cyanic-selkie/wikianc huggingface dataset:
Սքայ
Կլիմա
Ատլանտյան օվկիանոսի և մասնավորապես գոլֆստրիմ տաք հոսանքի ազդեցության շնորհիվ, Սքայ կղզին ունի, տարվա տարբեր եղանակներին հաճախակի տեղումներով, խոնավ, ծովային կլիմա (Շոտլանդիայի արևմուտքի մնացած կղզիների նման)։ Թրոթերնիշ թերակղզում՝ հունվարյան միջին ջերմաստիճանը հասնում է 6,5 °C-ի, իսկ հուլիսին՝ 15,4 °C-ի։ Ձյունը հազվադեպ երևույթ է այստեղ, իսկ նույնիսկ թեթև ցրտահարությունները ավելի հազվադեպ են քան Շոտլանդիայի մյուս տարածքներում։ Քամին, որի արագությունը հասնում է մինչև 128 կմ/ժ-ի, սահմանափակում է բույսերի աճը։ Ավելի ուժեղ քամիներ են փչում Թրոթերնիշի և Ուոթերնիշի ծովափնյա հատվածներում ։ Տեղումների տարեկան քանակը հասնում է 1500-2000 մմ-ի, իսկ Քուիլինյան բլուրներում կարող են ավելի շատ լինել ։ Կղզու հյուսիսային մասը ավելի չորային է, քան հարավայինը․ օրինակ՝ Բրոդֆորդում տարեկան թափվում են ավելի քան 2870 մմ տեղումներ ։ Մայիսին, որը տարվա ամենաարևոտ ամիսն է, Թրոթերնիշում լինում է արևափայլի 200 ժամ ։
Նախապատմական շրջան
Սթաֆֆինի շրջանում կա բնակավայր (կեցավայր), որը թվագրվում է քրիստոսից առաջ 7-րդ հազարամյակին։ Այն հանդիսանում է Շոտլանդիայի հնագույն բնակավայրերից մեկը։ Իններ Սաունդ նեղուցի ափերին՝ Սքայ կղզու և մեծ ցամաքի կղզեխմբերի միջև կա 33 օբյեկտ, որոնք, հնարավոր է, մեզոլիթի շրջանին պատկանեն ։ Կղզու արևմտյան ափին գտնված արևաքարերը, որոնք ամենայն հավանականությամբ այստեղ են հայտնվել Ռամ կղզուց, նույնպես պատկանում են մեզոլիթի ժամանակաշրջանին։
Քուիլինից հարավ գտնվող անմարդաբնակ «Rubha an Dùnain» թերակղզում գտնվել են բազմաթիվ իրեր, որոնք պատկանում են նեոլիթի շրջանին։ Այստեղ տեղադրված են՝ մեր թվարկությունից առաջ 2-րդ կամ 3-րդ հազարամյակների  քարային շրջաններ, քարի դարի նավահանգիստ և բնակավայրի մնացորդներ, որոնք գոյություն են ունեցել բրոնզե դարում և ավելի ուշ։ Թերակղզում գտնվող «Loch na h-Airde» լիճը ծովի հետ կապված է «վիկինգների ջրանցքով», որը պատկանում է կղզու նորվեգական հին ժամանակաշրջանին  ։ «Strathaird» թերակղզում է տեղակայված քարի դարի «Dun Ringill» ամրոցը, որը կրկին ամրացվել է միջնադարում, Մակքինի տոհմի կողմից ։
Վաղ պատմություն
Հիբրիդյան կղզիները երկաթե դարի վերջերին, ամենայն հավանականությամբ, բնակեցված էին պիկտաներով, սակայն այդ ժամանակաշրջանի վերաբերյալ շատ քիչ վկայություններ կան ։ Սքայ կղզում գտնվել են պիկտաների խորհրդանիշներով երեք քարեր, և ևս մեկը Ռազեյում ։ Ավելի շատ վկայություններ կան հարավում գտնվող Դալ Ռիադա թագավորության վերաբերյալ։ Կոլումբայի կյանքի պատմության մեջ, որը գրվել է 7-րդ դարում, նկարագրվում է նրա այցելությունը Սքայ կղզի, որտեղ նա կնքել է տեղի առաջնորդին ։ Իռլանդական տարեգրության մեջ նկարագրվում են 7-8-րդ դարերի իրադարձություններ, որոնք տեղի են ունեցել Սքայ կղզում և հիմնականում վերաբերում են տեղի առաջնորդների կռիվներին (նկարագրված են «Scéla Cano meic Gartnáin»-ում) ։
Հիբրիդները՝ 9-րդ դարից մինչև 1266 թվականին կնքված Պերտյան պայմանագիրը, եղել է նորվեգացիների տիրապետության տակ։ Ոմանք վկայում են, որ Մաքլաուդների տոհմը սերում է տեղացի վիկինգներից։ Դրա մասին է վկայում նաև Դանվեգենում անցկացվող ամենամյա ձմեռային փառատոնը, որի ժամանակ այրում են դրակարի վերակերտվածքը (վիկինգների երկար և նեղ, փայտյա, բարձր և կոր նավաքթով ու նավախելով նավ) ։
Տոհմեր և Շոտլանդական կառավարում
Վիկինգների հեռանալուց հետո, կղզու կարևոր տոհմը հանդիսանում էր Մաքլաուդը, որը սկզբում իր տրամադրության տակ էր պահում Թրոթերնիշ թերակղզին և Մաքդոնալդ տոհմը՝ Սլեյթից։ Կղզիների թագավորության անկումից հետո, Մակքիննոնները նույնպես դարձան առանձին տոհմ։ Վերջիններիս տարածքները հիմնականում գտնվում էին «Strathaird»-ում ։ Մաքնեքիլ տոհմը կապված էր Թրոթերնիշ թերակղզու հետ, իսկ Մաքինես տոհմը 16-րդ դարում վերաբնակեցվել է Սլեյքում ։
Հարավային Ուիսթի Մաքդոնալդների և Մաքդոնալդների միջև հին թշնամանք է եղել։ 1578 թվականին՝ Ուսթից զորամիավորումը 8 նավակներով եկավ Ուոթերնիշ և հարձակվեց Թրամպան եկեղեցու վրա, որի հետևանքով բոլոր ներկաները ողջ-ողջ այրվեցին, բացի մի աղջնակից, ով օգնություն էր կանչում։ Օգնության հասած Մաքդոնալդների ստորաբաժանումը կոտորեց բոլոր հարձակվողներին։ Այս իրադարձությունը հայտնի է «Battle of the Spoiling Dyke» անունով ։
1745 թվականին՝ յակոբինների կրած պարտությունից հետո, Ֆլորա Մաքդոնալդը հռչակավոր դարձավ «արքայազն Չերլիին» փրկելու համար։ Նա արքայազնին, իր սպասավորի կերպարով, նավակով տեղափոխեց Ուիսթ կղզուց Սքայ կղզի։ Ֆլորան թաղվել է Թրոթերնիշ թերակղզում ։ Ապստամբության ճնշումից հետո տոհմերի համակարգը փլուզվեց և կղզին բաժանվեց մի քանի խոշոր հողատերերի մեջ ։
Կղզում պահպանվել են այդ ժամանակաշրջանի բազմաթիվ հուշարձաններ։ Դանվեգեն ամրոցը 13-րդ դարից պատկանել է Մաքքլաուդների տոհմին, այստեղ են պահվում «Փերիների դրոշ» տոհմի ընտանեկան մասունքները, Դանվեգենյան գավաթը և Ռորի Մորի կոտոշը ։ Սլիթի Մաքդոնալդներին պատկանող՝ 18-րդ դարի Արմադեյլ ամրոցը, 1925 թվականին լքվեց, սակայն հետագայում այն վերածվեց զբոսաշրջային կենտրոնի ։ Ոչ հեռու տեղակայված են տոհմի երկու այլ ամրոցների մնացորդները՝ Նոք ամրոցի և «Dunscaith» («շողքերի ամրոց») ամրոցի։ Սրանք կապված են հռչակավոր կին ռազմիկ Սքատահի անվան հետ ։ Մաքքիններին պատկանող՝ 15-րդ դարի «Caisteal Maol» ամրոցից, որը կառուցվել է «Kyleakin»-ի մոտ, մնացել են ընդամենը որոշ մնացորդներ, ավերակներ ։
Բնակիչների արտաքսում
18-րդ դարի վերջերին տնտեսության մեջ մեծ տեղ էր զբաղեցնում ջրիմուռների հավաքչությունը, բայց 1822 թվականից դրսից էժան ներմուծման հետևանքով տնտեսության այս ճյուղը Հիբրիդներում քանդվեց ։ Բացի սրանից, 19-րդ դարում բնակիչները տուժեցին սովից և իրենց տարածքներից արտաքսվելուց։ Ընդամենը 40 տարվա ընթացքում՝ 1840-ից մինչև 1880 թվականները, 30 հազար բնակիչ ստիպված են եղել լքել իրենց տները, նրանցից շատերը արտագաղթեցին Ամերիկա ։ Օրինակ՝ Դուրնիշի (Duirinish) արևմտյան ափին գտնվող Լորգիլ (Lorgill)գյուղի բնակիչները արտաքսվեցին 1830 թվականի օգոստոսի 4-ին։ 70 տարեկանից ցածր տարիք ունեցող բոլոր բնակիչներին, ձերբակալելու և բանտ նստեցնելու սպառնալիքի տակ տեղահանեցին, իսկ ծերերին ուղարկեցին անկելանոց ։ 1882 թվականին, «Camastianavaig»-ում խոշոր բախումներ տեղի ունեցան արտաքսվել չցանկացող տեղի բնակիչների և Գլազգոյից հատուկ ուղարկված ոստիկանության միջև ։ Այս անկարգությունները դարձան Նեյփիրի հանձնաժողովի ստեղծման պատճառներից մեկը։ Հանձնաժողովը հետևում էր Շոտլանդիայի ֆերմերների կարգավիճակին։ Անկարգություններն ավարտվեցին միայն 1886 թվականի հռչակագրի հրապարակումից հետո, որը օրենսդրորեն հաստատում էր հողերի վարձակալների իրավունքները։ Այսօր լքված գյուղերի ավերակները կարելի է տեսնել Լորգիլլում, Բորերայգում, «Strath Swordale»-ի Սյուշնիշում , և «Minginish»-ի «Tusdale»-ում ։
Բնակչության թվի փոփոխություն
Ինչպես Շոտլանդիայի մյուս կղզիներում, այստեղ էլ բնակչության թիվն իր առավելագույն ցուցանիշին է հասել 19-րդ դարում, որից հետո բնակչության թիվն սկսել է նվազել արտաքսման և Առաջին Համաշխարհային Պատերազմի զոհերի հետևանքով։ 19-րդ դարից մինչև 1975 թվականը Սքայ կղզին վարչականորեն մտել է Ինվերենսսշիրի մեջ, և սրա հետ մեկտեղ ղեկավարությունը քիչ է զբաղվել կղզու զարգացմամբ  ։ 1971 թվականին կղզու բնակչությունը կազմում էր 1841 թվականի բնակչության քանակի ընդամենը մեկ երրորդ մասը։ 20-րդ դարի վերջին նկատվում է բնակչության թվի որոշակի աճ, և 30 տարիների ընթացքում (մինչև 2001 թվականը) այն ավելացել է 28 %-ով ։
1991 թվականից մինչև 2001 թվականը Սքայ կղզու բնակչությունը աճել է 4 %-ով (այս նույն ժամանակի ընթացքում շոտլանդական կղզիների ընդհանուր բնակչությունը նվազել է 3%-ով)։ 2011 թվականին բնակչության թիվն ավելացել է ևս 8,4 %-ով և հասել է մինչև 10․008 մարդ, ընդ որում՝ ընդհանուր կղզիների բնակչության թիվն էլ ավելացել է 4 %-ով ։
Ղեկավար մարմիններ և քաղաքականություն
Սքայ կղզին մտնում է՝ «Skye», «Lochaber» և «Badenoch», միամանդատային քվեարկության կարգ ունեցող, շրջանի մեջ, որտեղից ընտրվում է պատգամավոր Շոտլանդական խորհրդարան։ Բացի սրանից Սքայ կղզին հանդիսանում է նաև «Ross», «Skye» և «Lochaber» միամանդատային քվեարկության կարգ ունեցող տարածաշրջանի մաս, որտեղից պատգամավոր է ընտրվում արդեն Միացյալ Թագավորության խորհրդարան։
Տնտեսություն
Կղզու խոշորագույն գործատուն պետական սեկտորն է, որտեղ զբաղված է աշխատող բնակիչների մեկ երրորդ մասը։ Հիմնականում նրանք աշխատում են ադմինիստրացիայի, կրթության և առողջապահության ոլորտներում։ Հաջորդ սեկտորն՝ իր նշանակությամբ, հյուրանոցային, ռեստորանային բիզնեսն է և սպասարկումը, որը մեծապես հիմնված է զբոսաշրջության վրա։ Կղզու գլխավոր տեսարժան վայրերն են Դանվեգեն ամրոցը, Դոնալդ տոհմի այցելուների կենտրոնը, և Արոս ցուցադրական կենտրոնը Պորտրիում ։ Հողատարծքների մեծ մասը, հատկապես կղզու հյուսիսային մասերում, պատկանում է պետությանը ։
Չորրորդ սեկտորը ներկայացված է բազմաթիվ փոքր ընկերություններով։ Լոխ Հարպորտի մոտ, կղզու արևմտյան ափին է գտնվում «Talisker» օղեգործարանը, որն արտադրում է ածիկային վիսկի։ Երեք տասակի վիսկի է արտադրում Այլորնսեյում գտնվող «Pràban na Linne» օղեգործարանը ։ Բացի այդ գործում են նաև այնպիսի ընկերություններ, որոնք զբաղվում են ծրագրային ապահովման գործունեությամբ։
Տնտեսության համար որոշակի նշանակություն ունի ֆերմերատիրությունը։ Կղզում կա մոտ 2000 ֆերմա, որոնցից 100-ը խոշոր են։ Ձկնորսության ծավալը 20-րդ դարում կրճատվել է, իսկ այսօր առավել մեծ նշանակություն ունի ձկնաբուծությունը, մասնավորապես իշխանների և օմարների (ծովային տասնոտանի խեցգետին) բուծումը ։
Կղզում գործազրկության մակարդակը բարձր է, Հայլեդի ընդհանուր ցուցանիշից, և մասամբ հանդիսանում է սեզոնային, քանի որ շատ բնակիչներ կախված են զբոսաշրջությունից ։
Տրանսպորտ
Սքայ կղզին Մեծ Բրիտանիայի հետ կապված է Սքայ կամրջով (Skye Bridge), Արմադեյլ - Մալլեյգ և Քայլրա - Գլենելգ լաստանավային ուղղություններով։ Գոյություն ունեն նաև այլ կղզիների հետ կապ հաստատող լաստանավային ուղիներ՝ Ույգ - Թարբերգ (Հարիս կղզի), Ույգ - Լոհմադդի (Հյուսիսային Ուիսթ) և Սքոնսեր - Ռազեյ ։
Քայլաքինի և Քայլ օֆ Լոհալշի միջև գտնվող Սքայ կամուրջը (Skye Bridge) կառուցվել է 1995 թվականին, սեփական կազմակերպության կողմից։ Կամրջի բարձր ուղեվարձը (մեկ ուղղությունը £5.70) առաջացրեց բնակչության դժգոհությունը և 2004 թվականի դեկտեմբերի 21-ին կամուրջն անցավ շոտլանդական ղեկավարության հսկողության տակ, որը չեղարկեց ուղեվարձը ։
Կղզին ավտոբուսային ուղիով կապված է Ինվերնեսսի ու Գլազգոյի հետ, ինչպես նաև կան տեղական ուղղություններ, որոնք դուրս են գալիս Պորտրիից և Բրոդֆորդից։ Կղզուն են մոտենում երկու երկաթուղային գծեր․ Քայլ օֆ Լոհալշից (կամրջի վրայով) դեպի Ինվերնեսս և Մալլեյգից դեպի Գլազգո ։
Ա87 ճանապարհը հատում է ամբողջ կղզին՝ Սքայ կամրջից մինչև Ույգ։ Այն իրար է կապում կղզում խոշոր բնակավայրերի մեծ մասը։ Վերջին տասնամյակի ընթացքում կղզու շատ ճանապարհներ ընդլայնվել են, սակայն դեռ շատ կան նաև տեղամասեր, որոնց լայնությունը այնքան փոքր է, որ կարող է անցնել միայն մեկ մեքենա ։
Մշակույթ
Կղզում ուժեղ են երաժշտության ավանդույթները, վերջին տարիներին ճանաչում են գտնում նաև պարերը և ռոք երաժշտությունը։ «Runrig» խումբն իր գործունեությունը սկսել է այս կղզուց և խմբի երկրորդ սինգլը կոչվել է «Սքայ»։ «Jethro Tull» խմբի մենակատար Իեն Անդերսոնը կղզում տարածք ուներ, որի մասին գրել է մի քանի երգ․ օրինակ՝ «Dun Ringil», «Broadford Bazaar», և «Acres Wild» : Նախկինում կղզում անցկացվում էր «Isle of Skye Music Festival» երաժշտական փառատոնը ։
Կղզում են տեղի ունենում Վիրջինիա Վուլֆի «Դեպի փարոս» վեպում նկարագրված իրադարձությունները ։ Կղզում են տեղի ունեցել նաև Ֆլեշ Գորդոն, Աստղային փոշի  , Պրոմեթևս (ֆիլմ, 2012)։ Բորդֆորդում լույս է տեսնում 1972 թվականին հիմնված «West Highland Free Press» թերթը ։ Կղզում տարածված է շինտի (shinty; camanachd, iomain) խաղը (շոտլանդական սպորտ, հոկեյի ազգակիցը) ։
Բացի Շոտլանդիայի Եկեղեցու հոտևորդներից և ոչ շատ կաթոլիկներից, կղզու բնակիչների մեծ մասն իրենց համարում են Շոտլանդիայի Ազատ եկեղեցու հետևորդներ։
Կրթություն
Գելական շոտլանդերեն լեզուն ուսումնասիրող ուսանողները, աշխարհի տարբեր անկյուններից գալիս են Լեռնաշխարհների և կղզիների համալսարանի «Սաբալ մոր օստեյգ» քոլեջ, որը տեղակայված է Սլեյթ թերակղզում գտնվող Քիլմոր գյուղի մոտ ։
Բնություն
Կղզում կարելի է հանդիպել բազմաթիվ փետրավորների, օրինակ՝ մարգահավերի, կարմրախածի սուզահավերի, սուզահավերի, քարարծիվների, հողամաղիկների, թանձրահավերի։ Վերջին զույգի, սպիտակապոչ ծովարծիվների ձվերը գտել է մի կոլեկցիոներ՝ 1916 թվականին, իսկ ներկայում այս տեսակը վերաբնակեցվել է ։ Վերջին անգամ ալպիական ճայակների են հանդիպել 1900 թվականին ։ Կրծողներից տարածված են սպիտակամորթ նապաստակները և վայրի ճագարները, իսկ գիշատիչներց՝ անտառային կատուները և կզաքիսները ։ Կղզու գետերը հարուստ են կարմրախայտով և սաղմոնով, իսկ ափերին ապրում են ջրային նրբաքիթ մկներ ։ Մերձափնյա գոտում ապրում են ոստրեներ, ծովախեցգետիններ , օձապոչեր և այլ փափկամարմիններ ։
Կղզում մեծ տարածություններ են զբաղեցնում հավամրգու ճահճուտները, որտեղ աճում են հավամրգի, շյուղախոտ, քառաչաձ էրիկա և այլ բույսեր։ Թրոթերնիշում ներկայացված են տարբեր տեսակի արկտիկական և ալպիական բուսականություն, օրինակ՝ Minuártia և Sagína բույսերը։ Ուոթերնիշի դաշտերում աճում են ոսկեգույն սերմացու վարսակը և դաշտի քարախոտը, իսկ Դուրնիշի քարերին աճում են ութ թերթանի անտառահարսը և Hupérzia selágo-ը։ Մինգինիշում հանդիպում են լուծող վուշը և մատնեքահանը ։ Սլեյթ թերակղզու անտառներում աճում են հացենի, կեչի ելունդավոր, տիզենի, թխենի և ալոճենի ։
Ծանոթագրություններ
Կատեգորիա:Եվրոպայի կղզիներ Կատեգորիա:Ատլանտյան օվկիանոսի կղզիներ Կատեգորիա:Մեզոլիթյան բնակավայրեր
Պահեստ (գյուղ)
Պահեստ (այժմ կոչվում է՝ Payız - Փայիզ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Պատմություն
Պահեստի անցյալի մասին շատ քիչ տեղեկություններ են պահպանվել։ Ընդգրկել է մոտ 60 - 70 բնակելի և այլ շինություններ։ Հայերը տեղահան են արվել XIX դ. կեսերին։ Ինչպես Ճահուկի մյուս բնակավայրերի հուշարձանները, այնպես էլ Պահեստի եկեղեցին և գերեզմանատունը ավերակների է վերածվել 1900-ական թվականներին։ Ստեփանոս Օրբելյանի հարկացուցակի համաձայն այս բնակավայրը XIII դ. Տաթևի վանքին վճարում էր 12 միավոր հարկ ։
Ծանոթագրություններ
Կատեգորիա:Բաբեկի շրջանի բնակավայրեր
Միրնոե (ավան, Կոլոմակի շրջան)
Միրնոե (Мирне), ավան Ուկրաինայի Խարկովի մարզի Կոլոմակի շրջանում։
Արտաքին հղումներ
Կատեգորիա:Ուկրաինայի Խարկովի մարզի Կոլոմակի շրջանի բնակավայրեր Կատեգորիա:Ուկրաինայի ավաններ
Վայրի ավազակախումբը
«Վայրի ավազակախումբը» (The Wild Bunch), 1969 թվականին ռեժիսոր Սեմ Պեկինպայի նկարահանած վեստեռն ժանրի ամերիկյան ֆիլմ։
Ֆիլմը ունեցել է բացասական արձագանքներ տեղ գտած բռնությունների մասով ։
Սյուժե
Ֆիլմի իրադարձությունները ծավալվում են 1913 թվականին։ Փայք Բիշոպը և նրա ավազակախումբը որոշում են թալանել երկաթուղային բանկ, սակայն նրանց անսպասելի խանգարում է Փայքի նախկին օգնական Դիկ Տորնտոնը։ Ավազակախումբը որոշում է միանալ մեքսիկացի գեներալ Մապաչեի զորքերին և որոշում են գրոհ կազմակերպել մեծ ուժերով։
Նրանց հետևում է Տորնտոնը, ում հանձնարարված է 30 օրում բռնել Փայքին և նրա խմբին, այլապես նրան սպառնում է բանտ ...
Մրցանակներ և վարկանիշային ցանկեր
Ֆիլմն ընդգրկվել է Ամերիկյան կինոակադեմիայի կողմից կազմված տարբեր վարկանիշային ցանկերում հետևալ տեղերում.
1999 թվականին ԱՄՆ-ի Կոնգրեսի գրադարանը ֆիլմը ներառել է ֆիլմերի ազգային ռեեստրում որպես մշակութային ժառանգություն ։ «Empire» հանդեսի կողմից կազմված բոլոր ժամանակների 500 լավագույն ֆիլմերի ցանկում 94-րդն է ։
Արտաքին հղումներ
Կատեգորիա:Ամերիկյան վեստերն ֆիլմեր Կատեգորիա:1969 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Գազ
Գազ, նյութի չորս ագրեգատային վիճակներից մեկը (մյուսները՝ պինդ, հեղուկ և պլազմա)։ Մաքուր գազը կարող է կազմված լինել առանձին ատոմներից (իներտ կամ ազնիվ գազ, նեոնային), միևնույն ատոմներից կազմված մոլեկուլներից (օրինակ թթվածին), կամ տարբեր ատոմներից կազմված մոլեկուլներից (օրինակ ածխածնի երկօքսիդ)։ Գազի խառնուրդը պարունակում է տարբեր մաքուր գազեր այնպես, ինչպես օդը։ Գազը տարբերվում է հեղուկից և պինդ մարմնից նրանով, որ նրա առանձին մասնիկների հեռավորություները գերազանցում են մոլեկուլների չափսերին, ինչի արդյունքում գազը չունի ձև և ծավալ, իսկ մասնիկների միջև փոխազդեցությունները հիմնականում տեղի են ունենում բախումների ձևով ։
Անվան ծագումնաբանություն
«Գազ» բառը (gas) հորինվել է 17-րդ դարի սկզբին ֆլամանդացի բնագետ Յ. Բ. վան Հելմոնտի կողմից, իր կողմից ստացած «մեռած օդ»-ը (ածխաթթու գազ) անվանելու նպատակով։ Ըստ Յ. Ի. Պերելմանի Հելմոնտը գրել է.
Վունդտի կարծիքով, Հելմոնտը նախ և առաջ մտածել է, որ հայտնաբերված գազը նման է առաջնային քաոսին։ Հելմոնտի վրա ազդեցություն է գործել նաև blas (միջին blasen) բառը, որը նա օգտագործում էր աստղերից եկող սառը օդը բնութագրելու համար։ Բառի ընտրության գործում մեծ դեր է ունեցել նաև geest («ոգի») բառը, որը համապատասխանում է լատիներեն spiritus-ին. գազը, որի տակ Հելմոնտը նախ հասկանում էր ածխաթթու գազ, լատիներենով փոխանցվում է spiritus silvestris-ի («անտառի ոգի») միջով։ Ոմանք ենթադրում են, որ գերմանական gasen («եռալ») բառը նույնպես ազդեցություն է գործել բառի ընտրության վրա։
Մակրոսկոպիկ հատկություններ
Գազերի մեծ մասը դժվար է կամ անհնար անմիջականորեն հետազոտել մեր զգայարաններով։ Դրանք բնութագրվում են չորս ֆիզիկական կամ մակրոսկոպիկ հատկություններով՝ ճնշում, ծավալ, մասնիկների թիվ (քիմիայում օգտագործվում է մոլը) և ջերմաստիճան։ Այս չորս բնութագրերը տարբեր պայմաններում և տարբեր գազերի համար հնուց ի վեր բացմիցս ուսումնասիրվել են այնպիսի գիտնականների կողմից, ինչպիսիք են՝ Ռոբերտ Բոյլը, Ժակ Շառլը, Ջոն Դալթոնը, Ժոզեֆ Գեյ-Լյուսակը և Ամեդեո Ավոգադրոն։ Դրանց մանրամասն ուսումնասիրության արդյունքում հայտնաբերվել է այդ հատկությունների միջև մաթեմատիկական կապը, որն արտահայտվում է իդեալական գազի վիճակի հավասարումով։
Գազի բնութագրիչ առանձնահատկությունն այն է, որ այն զբաղեցնում է հնարավոր հասանելի տարածությունը, չկազմելով մակերևույթ։ Գազերը՝ դիֆուզիայի շնորհիվ միշտ խառնվում են իրար։ Գազը իզոտրոպ է, այսինքն դրա հատկությունները կախված չեն ուղղությունից։ Ձգողության ուժի բացակայության պայմաններում ճնշումը գազի բոլոր կետերում նույնն է (Պասկալի օրենք)։ Ձգողության ուժի դաշտում խտությունն ու ճնշումը նույնը չեն բոլոր կետերում՝ ըստ ծանրաչափական բանաձևի փոքրանում են տարբեր բարձրությունների վրա։ Համապատասխանաբար, ծանրության ուժի դաշտում գազերի խառնուրդը անհամասեռ է։ Ծանր գազերը միտված են ավելի քիչ նստվածք տալ, իսկ ավելի թեթևները՝ բարձրանում են վեր։ Ձգողության դաշտում, ցանկացած մարմնի դեպքում, գազերում գործում է Արքիմեդի ուժը, որն օգտագործում են թեթև գազերով կամ տաք օդով լցված օդապարիկներում։
Գազերը ունեն բարձր սեղմելիություն՝ ճնշման մեծացմանը զուգընթաց աճում է խտությունը։ Ջերմաստիճանի բարձրացման դեպքում ընդարձակվում են։ Սեղմելու դեպքում գազերը կարող է անցնել հեղուկ վիճակի, բայց հեղուկացումն ընթանում է ոչ բոլոր ջերմաստիճաններում, այլ կրիտիկական ջերմաստիճանից ցածր պայմաններում։ Կրիտիկական ջերմաստիճանը գազի բնութագրիչներից է և կախված է գազի մոլեկուլների միջև շփման ուժից։ Օրինակ՝ հելիում գազը կարելի է հեղուկացնել 4,2 Կ-ից ցածր ջերմաստիճանում։
Կան գազեր, որոնք սառեցման դեպքում վերածվում են պինդ մարմնի, անցնելով հեղուկի փուլը։ Հեղուկի անցումը գազային վիճակի կոչվում է գոլորշացում, իսկ անմիջականորեն պինդ մարմնի անցումը գազային վիճակի՝ սուբլիմացիա։
Միկրոսկոպիկ բնութագրեր
Գազը հզոր մանրադիտակով դիտարկելու հնարավորության դեպքում կարելի է տեսնել քաոսային շարժման մեջ գտնվող, առանց որոշակի ձևի և ծավալի մասնիկների (մոլեկուլների, ատոմների և այլն) համախումբ։ Գազի այդ չեզոք մասնիկներն ուղղություն են ձեռք բերում միայն այլ մասնիկների կամ անոթի պատի հետ բախումների ժամանակ։ Եթե ենթադրենք, որ այդ փոխազդեցությունները (բախումները) բացարձակ առաձգական են, դիտարկվող նյութը իրական գազից կվերածվի իդեալական գազի։ Միկրոսկոպական տեսանկյունից այն նկարագրվում է մոլեկուլային-կինետիկ տեսությամբ։ Այդ տեսության բոլոր նախադրյալները կարելի է գտնել կինետիկական տեսության «Հիմնական պոստուլատներ» բաժնում։
Հեղուկի հետ համակեցություն
Ջերմաստիճանի և ճնշման որոշ ընդգրկույթում մինևույն նյութի գազային և հեղուկ փուլերը կարող են համագոյակցել։ Գազի մոլեկուլների մի մասն անցնում է հեղուկին, որը ավելի մեծ խտություն ունի, հետևաբար գազի խտությունը հեղուկի մակերևույթից վերև ավելի փոքր է լինում։ Հեղուկի մակերևույթից վեր գազը կոչվում է գոլորշի։
Գազի մոլեկուլների ջերմային շարժում
Գազի մոլեկուլների ջերմային շարժման կարևորագույն հատկանիշը շարժման անկանոնությունն է (քաոսայնությունը)։ Դիֆուզիան և բրոունյան շարժումը մոլեկուլների շարժման անընդհատ բնույթ ունենալու փորձնական ապացույց են։
Դիֆուզիան մի նյութի մոլեկուլների ինքնաբերական ներթափանցումն է մյուսի մեջ։ Նյութերի փոխադարձ դիֆուզիայի արդյունքում կոնցենտրացիաներն աստիճանաբար հավասարվում են նրանց զբաղեցրած ծավալի բոլոր տիրույթներում։ Հաստատված է, որ դիֆուզիայի պրոցեսի ընթացքի արագությունը կախված է նյութի տեսակից և ջերմաստիճանից։
Ավոգադրոյի օրենք
Ավոգադրոյի օրենքը. միևնույն ճնշման և ջերմաստիճանի պայմաններում տարբեր գազերի հավասար ծավալներում պարունակվում են հավասար թվով մոլեկուլներ։ Այս օրենքը քիմիական փորձերի արդյունքում հայտնագործել է իտալացի գիտնական Ամեդեո Ավոգադրոն 1811 թվականին։ Օրենքը վերաբերվում է քիչ սեղմված (ցածր ճնշումների տակ գտնվող) գազերին (օրինակ՝ մթնոլորտային ճնշման տակ գտնվող գազերին)։ Ուժեղ սեղմված (համեմատաբար բարձր ճնշումների տակ գտնվող) գազերի համար այն չի գործում։ Ավոգադրոյի օրենքը նշանակում է, որ որոշակի ջերմաստիճանում գազի ճնշումը կախված է միայն միավոր ծավալում գազի մոլեկուլների թվից, բայց կախված չէ այն բանից, թե ինչպիսին են այդ մոլեկուլները։
Նյութի այն քանակը, որը պարունակում է այնքան գրամ, որքան իր հարաբերական մոլեկուլային զանգվածն է, անվանվում է մեկ մոլ։ Ասվածից հետևում է, որ տարբեր նյութերի որոշակի քանակությամբ մոլերը պարունակում են հավասար թվով մոլեկուլներ։ Մեկ մոլ նյութում գտնվող մոլեկուլների թիվը կարևոր ֆիզիկական մեծություն է և անվանվում է «Ավոգադրոյի թիվ»։ Ըստ ԳՕՍՏ 3651.2-97-ի Ավոգադրոյի հաստատունն ընդունվում է՝
Ավոգադրոյի հաստատունի որոշման համար բազմաթիվ և տարաբնույթ հետազոտություններ են արվել (բրոունյան շարժման, էլեկտրոլիզի երևույթի և այլն), որոնք բերել են բավականին լավ համընկման և համարվում են մոլեկուլների գոյության և նյութի մոլեկուլային կառուցվածքի վառ ապացույցներ։
Ծանոթագրություններ
Կատեգորիա:Ֆիզիկայի հասկացություններ Կատեգորիա:Գազեր Կատեգորիա:Ագրեգատային վիճակներ
Էստեբան Կամբյասո
Էստեբան Մատիաս Կամբյասո Դելո (Esteban Matías Cambiasso Deleau, ), արգենտինացի ֆուտբոլիստ, որը հանդես է գալիս հունական «Օլիմպիակոս» ֆուտբոլային ակումբում։ Ավելի վաղ հանդես է եկել «Արգենտինոս Ջունիորսի», «Ռեալ Մադրիդի», «Ինդեպենդենտեի», «Ռիվեր Փլեյթի», Միլանի «Ինտերի» և «Լեսթեր Սիթիի» կազմերում ։
Ակումբային
Կաբյասսոն՝ «Արգենտինոս ժունիորսի» սանը, արդեն 16 տարեկանում (1996 թվական), իր եղբոր հետ գնաց Իսպանիա, որտեղ սկսեց հանդես գալ «Մադրիդի Ռեալի» մանկապատանեկան ակումբում ։ Այնուամենայնիվ նա չկարողացավ խաղալ Ռեալի հիմնական կազմում և 1998 թվականին վերադարձավ հայրենիք՝ «Ինդիպենդենտում» վարձավճարով հանդես գալու համար, որտեղից էլ 2001 թվականին տեղափոխվեց «Ռիվեր Փլեյթ»՝ հաղթելով Արգենտինայի առաջնությունը ։
2002 թվականին «Ռեալի» նախկին մարզիչ Վիսենտե դել Բոսկեն վերադարձրեց Կամբյասսոին «Ռեալ», և Էստեբանը ակումբի հետ հաղթեց Եվրոպայի Սուպերգավաթը։ 2003 թվականին դարձավ Իսպանիայի և միջմայրցամաքային գավաթի հաղթող։ Բարձրորակ կիսապաշտպանների քանակի պատճառով Կաբյասսոն հազվադեպ էր լինում «ՌԵալի» մեկնարկային կազմում, և «արքայական ակումբի» ղեկավարությունը որոշեց չերկարաձգել նրա հետ պայմանագիրը, որը լրանում էր 2004 թվականի հուլիսի 30-ին ։
2004 թվականի հուլիսին Էստեբանը, ազատ գործակալի կարգավիճակով, տեղափոխվեց «Ինտեր»՝ ստորագրելով չորս տարվա պայմանագիր ։ «Ես շատ բավարարված եմ և անհամբեր սպասում եմ մրցաշրջանի սկսվելուն, կարելի է ասել, որ իրականացավ իմ երազանքը», ասել է Կամբյասսոն իր շնորհանդեսին։ «Ինտերում» Էստեբանը երկու անգամ ճանաչվեց թիմի լավագույն ֆուտբոլիստ, 2010 թվականին հաղթեց Չեմպիոնների լիգան, Աշխարհի ակումբային գավաթը (2010), հինգ անգամ թիմի հետ հաղթանակ տարավ Իտալիայի առաջնությունում և երեք անգամ հաղթեց է Իտալիայի գավաթը և սուպերգավաթը ։
2014 թվականի օգոստոսին,ազատ խաղացողի կարգավիճակով Կամբյասսոն տեղափոխվում է անգլիական «Լեսթեր Սիթի»՝ ստորագրելով մեկ տարվա պայմանագիր, որը ավարտվեց 2015 թվականի հունիսին ։ Ակումբը առաջարկեց նրան երկարաձգել պայմանագիրը, սակայն նա հրաժարվեց։ 2015 օգոստոսի 7-ին ֆուտբոլիստը պայմանագիր է ստորագրում հունական «Օլիմպիակոսի» հետ ։
Միջազգային
Ազգային հավաքականում Էստեբանը կատարել է իր նորամուտը 2000 թվականի դեկտեմբերի 20-ին, Մեքսիկայի հավաքականի դեմ՝ Լոս Անջելեսում ։ Հավաքականի կազմում ֆուտբոլիստը հիմնականում հանդես է գալիս հենակետային կիսապաշտպանի դիրքում, որի մասին վկայում է հինգ համարի մարզաշապիկը։ 1997 թվականին Արգենտիանայի երիտասարդական հավաքականի կազմում Կամբյասսոն դարձել է աշխարհի չեմպիոն ։
Ձեռքբերումներ
Ինդիպենդենտե
Ռեալ Մադրիդ
Ինտեր
Օլիմպիակոս
Արգենտինայի հավաքական
Անձնական
Արտաքին հղումներ
Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Արգենտինոս Խունիորսի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Աֆղանստանի հեղաշրջումը (1973)
Նախապատմություն
Զահիր Շահը թագավորել է 1933 թվականից, իսկ նրա զարմիկը ՝ արքայազն Դաուդ Խանը, վարչապետի պաշտոնը զբաղեցրել է 1953-ից մինչև 1963 թվականը։ Դաուդ Խանը լարված հարաբերություններ ուներ թագավորի հետ ։ Նա այլևս չէր կարող զբաղեցնել քաղաքական պաշտոններ 1964 թվականի սահմանադրությունից հետո, որն արգելում էր Բարաքզայի դինաստիայի անդամներին ։ Ոմանք կարծում են, որ թագավորը դա արել է միտումնավոր, քանի որ Դաուդ Խանի պրոփուշտունիստանյան հայացքները, որոնք նա համարում էր չափազանց արմատական, հանգեցրել են Պակիստանի հետ քաղաքական տարաձայնությունների։
Դաուդ Խանը օգտվեց այդ հնարավորությունից հասարակության աճող դժգոհության ժամանակ ՝ 1964 թվականին խորհրդարանական միապետության կազմավորումից ի վեր, ներառյալ քաղաքական կուսակցությունների մասին օրենքը, նահանգային խորհուրդների մասին օրենքը և մունիցիպալ խորհուրդների մասին օրենքը, որոնք բոլորն էլ ընդունվել են խորհրդարանի կողմից ։ Մեկ այլ պատճառ է եղել 1971-72 թվականների սովը, որը, ինչպես ենթադրում են, հազարավոր կյանքեր է խլել երկրի կենտրոնական և հյուսիս-արևմտյան մասերում, հատկապես Գուռ նահանգում, ինչը հանգեցրել է վարչապետ Աբդուլ Զահիրի կառավարության հրաժարականին։ 1972 թվականին մարդիկ դժգոհ էին խորհրդարանի անարդյունավետությունից և ղեկավարության բացակայությունից, ինչը հանգեցրեց համալսարաններում տարբեր քաղաքական շարժումների աճին ։ Դաուդ Խանի վեճերը թագավորի հետ նույնպես հիշատակվում են որպես հեղաշրջում սկսելու որոշման հնարավոր պատճառ ։
Հեղաշրջումը
Զահիր Շահ թագավորը և նրա մի քանի կողմնակիցներ, այդ թվում ՝ Սարդար Շահ Վալի Խանը, 1973 թվականի հունիսի 25-ի առավոտյան Աֆղանստանից Լոնդոն են մեկնել Հռոմով, ինչպես հաղորդվել է, աչքի վերքից հետո արյունազեղման բուժման համար։ Բուժումից հետո նա վերադարձել է Իտալիա ՝ ժամանակ անցկացնելով Իսկյա կղզում ։ Մոհամեդ Դաուդ Խանը բանակից իր մի քանի հարյուր կողմնակիցների հետ միասին հուլիսի 17-ի առավոտյան սկսել է հեղաշրջումը, որը տևել է մի քանի ժամ։ Այն առանց միապետության զինված դիմադրության ավարտվեց , և Խանը առավոտյան ժամը 7-ին հայտարարեց Աֆղանստանի ռադիոյով նոր հանրապետության մասին։ ԱՄՆ Ազգային անվտանգության խորհրդի աշխատակիցները դա բնութագրել են որպես «լավ ծրագրված և արագ իրականացված հեղաշրջում» ։
Զոհերը եղել են 7 ոստիկաններ և տանկի հրամանատարը, որը Քաբուլ գետում խեղդվել է ճանապարհից դուրս գալուց հետո ՝ փորձելով խուսափել ավտոբուսի հետ բախումից ։
Հետևանքները
Չնայած այն բանին, որ նա Մուսահիբան Բարաքզայի դինաստիայից էր, Դաուդ Խանը վերացրել է միապետությունը և նրա փոխարեն նոր հանրապետություն է ստեղծել ՝ իրեն հայտարարելով պետության և կառավարության ղեկավար, արտաքին գործերի նախարար և բանակի գլխավոր հրամանատար։ Քաբուլի թագավորական Արգը դարձել է նախագահի պաշտոնական նստավայրը ։ Ռադիոկապով նա հեղաշրջումն անվանել է «ազգային և առաջադեմ հեղափոխություն», թագավորի վարչությունն անվանել «կոռումպացված և սպառված» և երդվել է այն փոխարինել «իսկական ժողովրդավարությամբ»։ Նա խոստացել է շարունակել Աֆղանստանի չեզոքության վաղեմի քաղաքականությունը ։ Խորհրդային Միությունը և Հնդկաստանը հուլիսի 19-ին դիվանագիտորեն ճանաչել են նոր կառավարությունը ։
Հեղաշրջումը, ըստ երևույթին, տարածված է եղել ամբողջ բնակչության մոտ, որը Դաուդ Խանին համարում է ուժեղ առաջնորդ ։ Անցնցում վերափոխումը հանրապետության և վերջինիս ավելի լայն հնարավորությունները նույնպես նպաստեցին, որ Զահիր Շահը որոշեց հրաժարվել գահից ։ Դաուդ Խանի հակումները մարքսիզմին և նրա ռազմական հեղաշրջման մեջ Պարչամի աջակցությունը հանգեցրել են նրան, որ ոմանք նրան կասկածում են կոմունիստական հեղաշրջման մեջ։ Ընդդիմությանը սպառիչ պատասխան տալու համար նա երաշխավորել է կրոնական և մշակութային ժառանգության շարունակականությունը, ինչը ապացուցվել է 1973 թվականի հուլիսին ստեղծված հանրապետական հրամանագրերով ։
Գալով իշխանության ՝ Դաուդ Խանը լուծարեց խորհրդարանն ու դատական համակարգը ՝ հաստատելով ուղղակի գործադիր վարչություն։ Չնայած իր սոցիալիստական հայացքներին ՝ Խանը արմատական փոփոխություններ չի մտցրել տնտեսական համակարգում և կապեր է պահպանել սառը պատերազմին մասնակից գերտերությունների հետ ։ Լոյա ջիրգան ընդունվել էր 1977 թվականի հունվարին ՝ սահմանադրական ժողովի ընտրություններից հետո և հաստատել նոր սահմանադրություն, որը նախագահական միակուսակցական պետություն է ստեղծում պետության ղեկավարի ուժեղ լիազորություններով ։ Պետության ղեկավարի պաշտոնում գտնվելու ընթացքում Խանի հարաբերությունները Խորհրդային Միության, Պակիստանի և կոմունիստների հետ վատթարացել են մի քանի պատճառներով։ Ի վերջո, նա տապալվեց և սպանվեց 1978-ի Սաուրի հեղափոխության ժամանակ մի քանի բարձրաստիճան քաղաքացիական և ռազմական գործիչների կողմից, որոնք օգնեցին նրան իշխանության գալ 1973-ին։
Հոգեթերապիայի եվրոպական ասոցիացիա
Հոգեթերապիայի եվրոպական ասոցիացիան (European Association for Psychotherapy - EAP) 41 երկրներից ավելի քան 120,000 հոգեթերապևտներ (այդ թվում նաև 28 ազգային ասոցիացիա և 17 եվրոպական ասոցիացիա) միավորող միջազգային մասնագիտական կազմակերպություն է, որի գլխավոր գրասենյակը գտնվում է Վիեննայում ։ Հոգեթերապիայի եվրոպական ասոցիացիան Հոգեթերապևտի եվրոպական վկայականի ստացման չափորոշիչները սահմանող և այն շնորհող միակ իրավասու կազմակերպությունն է։
Smile (երգ, Juice Wrld և The Weeknd)
Նախապատմություն և թողարկում
2019 թվականի սեպտեմբերի 10-ին Juice Wrld-ն իր թվիթթերյան կայքէջում հայտնել է The Weeknd-ի հետ երգ ձայնագրելու ցանկության մասին, գրելով, որ «Ես և The Weeknd-ն ադամանդե ձայնագրություն կպատրաստեինք․․․» ։ Երգի 2018 թվականի դեմո տարբերակն «Sad» անվանբ առաջին անգամ համացանց է հոսել 2020 թվականի հուլիսին ։ 2020 թվականի օգոստոսի 4-ին՝ Juice Wrld-ի հետմահու երրորդ՝ «Legends Never Die» ստուդիական ալբոմի թողարկումից մեկ ամիս անց, The Weeknd-ը հայտարարել է, որ նրանց համագործակցությունը շուտով լույս է տեսնելու, գրելով «XO + 999 հինգշաբթի երեկոյան» ։ 2020 թվականի օգոստոսի 6-ին՝ երգի թողարկումից քիչ առաջ, The Weeknd-ը հայտնել է, որ երգի անվանումը «Smile» է, իսկ թողարկումից հետո հայտարարել է, որ կցանկանար, որ Juice Wrld-ը կենդանի լիներ այս պահին՝ տոնելու երգի թողարկումը ։ «Legends Never Die»-ի թարմացված տարբերակը այս երգով նույնպես թողարկվել է սինգլի հետ միասին ։
Հոգեթերապիայի եվրոպական ասոցիացիա
Սթրասբուրգյան հռչակագիրը
Հոգեթերապիայի եվրոպական ասոցիացիան 1990 թ.-ին, առողջապահության համաշխարհային կազմակերպության նպատակների և Եվրամիության օրենսդրության շրջանակներում, հռչակում է հոգեթերապիային վերաբերվող փաստաթուղթ, որն այժմ հայտնի է "Սթրասբուրգյան հռչակագիր" անվանմամբ ։ Նշված փաստաթուղթը հակիրճ և հստակ ներկայացնում է հոգեթերապիայի հասկացումը.
Smile (երգ, Juice Wrld և The Weeknd)
Տեքստ
Երգի տեքստը պտտվում է Juice Wrld-ի և The Weeknd-ի շուրջ, որոնք խոսում են իրենց ներքին հրեշների և կոտրված սրտի, ինչպես նաև զուգընկերոջ հետ հարաբերությունները փրկելու համար զոհաբերելու պատրաստվածության մասին ։ Juice Wrld-ը երգի մեջ անգիտակցաբար կանխագուշակում և հիշատակում է իր մահը «Devil on my shoulder telling me I'll die soon, I don't really want that to impact you» տողի միջոցով ։
Հոգեթերապիայի եվրոպական ասոցիացիա
Էթիկական սկզբունքները
Հոգեթերապիայի եվրոպական ասոցիացիան 2002 թ-ին մշակում և ընդունում է մի փաստաթուղթ, որը սահմանում է հոգեթերապևտների աշխատանքի, մասնագիտական գործունեության էթիկական սկզբունքները ։
Smile (երգ, Juice Wrld և The Weeknd)
Տեսահոլովակ տեքստով
«Smile» երգի համար տեքստով տեսահոլովակը թողարկվել է 2020 թվականի օգոստոսի 7-ին՝ երգի հետ միասին։ Տեսողական պատկերը ցուցադրում է արտիստներին տարբեր կադրերում, նկարելով Juice Wrld-ի և The Weeknd-ի դիմանկարները, իսկ երգի տեքստը հայտնվում է կադրի ստորին կենտրոնում ։
Հոգեթերապիայի եվրոպական ասոցիացիա
Հոգեթերապևտի եվրոպական վկայական
Հոգեթերապիայի եվրոպական ասոցիացիան մասնագիտական ոլորտի վերահսկողության և մասնագիտական ծառայությունների որակի բարձրացանն ուղղված աշխատանքների շրջանակներում ներմուծել է հոգեթերապևտի եվրոպական վկայականը (European Certificate of Psychotherapy - ECP), որը ստանալու համար նախատեսված են բավականին բարձր չափանիշներ, և որի առկայությունը մասնագետի մոտ վկայում է վերջինիս մասնագիտական պատրաստվածության բարձր մակարդակի և այդ պատրաստվածության եվրոպական չափանիշներին համապատասխանելու մասին ։
Smile (երգ, Juice Wrld և The Weeknd)
Իրավունքներ և անձնակազմ
Իրավունքները վերցված են Tidal-ից ․
Արտաքին հղումներ
Կատեգորիա:Երգեր այբբենական կարգով Կատեգորիա:2020 սինգլներ Կատեգորիա:2020 երգեր Կատեգորիա:The Weeknd երգեր
Անա Գոմես
Անա Մարիա Ռոզա Մարտինս Գոմես (Ana Maria Rosa Martins Gomes, ), ավելի հայտնի որպես` Անա Գոմես (Ana Gomes), պորտուգալացի նախկին դիվանագետ, քաղաքական գործիչ Սոցիալիստական կուսակցությանից (PS), Եվրախորհրդարանի պատգամավոր (2004-2019), իրավաբան։ Լայն ճանաչման է արժանացել Արևելյան Թիմորի՝ Պորտուգալիայի նախկին գաղութի, անկախության շուրջ բանակցություններում իր դերի և Պորտուգալիայի և Ինդոնեզիայի միջև դիվանագիտական հարաբերությունների վերականգնման գործում։ Ավելի ուշ նա դադարեցրել է իր դիվանագետի կարիերան՝ քաղաքականություն մտնելու համար։ 2004-2019 թվականներին եղել է Եվրախորհրդարանի անդամ , որտեղ հանդես է եկել որպես մարդու իրավունքների պաշտպանության և կոռուպցիայի դեմ բացահայտ քարոզիչ։
2020 թվականի սեպտեմբերի 10-ին պաշտոնապես առաջադրել է իր թեկնածությունը 2021 թվականի Պորտուգալիայի նախագահական ընտրություններում ՝ առանց Սոցիալիստական կուսակցության պաշտոնական աջակցության ։ Զբաղեցրել է երկրորդ տեղը՝ հավաքելով ձայների 13%-ը, ինչը Պորտուգալիայի նախագահական ընտրություններում կնոջ երբևէ գրանցած լավագույն արդյունքն է ։
Կրթություն և վաղ քաղաքական կարիերա
Անա Գոմեսը ծնվել է 1954 թվականին Ալֆրեդո դա Կոստա ծննդատանը, Սան Սեբաստիա դա Պեդրեյրա քաղաքի Լիսաբոնի ծխական համայնքում, և մեծացել է ավտորիտար Էստադո Նովո ռեժիմի օրոք։Նրա հայրը՝ Խորխե Պեդրո Մարտինս Գոմեսը , առևտրական ծովային նավատորմի սպա էր, մայրը՝ Մարիա Ալիս Ռոզա Գոմեսը , տնային տնտեսուհի։ Երկուսն էլ քաղաքական հայացքներ ունեին և դեմ էին ավտորիտար ռեժիմին ։ Իր պատանեկության տարիներին նա հորն ուղեկցել է ընդդիմադիր շարժումների Ժողովրդավարական միասնության ընտրական հանձնաժողովի հանրահավաքներին (CEUD, Comissão Eleitoral de Unidade Democrática), և Պորտուգալիայի Դեմոկրատական Շարժում/Դեմոկրատական ընտրական հանձնաժողովներ (MDP/CDE, Movimento Democrático Português/Comissões Democráticas Eleitorais), որոնք անհաջող մասնակցեցին 1969-ի կեղծ օրենսդրական ընտրություններին՝ ընդդիմադիր թեկնածուների լայնածավալ ոտնձգությունների և մանիպուլյացիայի ենթարկվող թեկնածուների նկատմամբ ։ Նրա ծնողները նրան և քրոջը թույլ տվեցին ազատական կրթություն ստանալ, սկզբում Colégio da Baforeira-ում, Պարեդեի գիշերօթիկ դպրոցում, այնուհետև Սան Ժոաո դու Էստորիլի լիցեյը , ավելի ուշ՝ Մարիա Ամալիա Վազ դե Կարվալյո ճեմարանը Լիսաբոնում , որտեղ նա դարձավ Լիսաբոնի միջնակարգ կրթության ուսանողների ասոցիատիվ շարժման ակտիվիստ (MAEESL, Movimento Associativo de Estudantes do Ensino Secundário de Lisboa), որն այն ժամանակ ղեկավարում էր Նունո Կրատոն ։ Գոմեսը պաշտոնապես խնդրեց ազատվել դպրոցում կրոնական կրթության դասերից , ինչը համարեց «քաղաքական ակտ»։
Գոմեսը սկսեց հաճախել Լիսաբոնի համալսարանի իրավագիտության ֆակուլտետը 1972 թվականին, մի շրջան, որը նշանավորվեց վարչակարգի աճող ակադեմիական ռեպրեսիաների մթնոլորտով։ Հատկանշական է, որ 1972 թվականը քաղաքական ոստիկանության գործակալների կողմից իրավաբանական ֆակուլտետի ուսանող Ռիբեյրո դոս Սանտոսի սպանության տարին էր, և հաջորդ տարվա սկզբին կրթության նախարար Վեյգա Սիմաոն ուներ «հսկողներ» (զգոններ, որոնք սովորաբար կոչվում են «գորիլաներ») տեղադրվել են ֆակուլտետում՝ ուսանողների նկատմամբ ոստիկանական հսկողություն իրականացնելու համար։
Մեխակների հեղափոխության ժամանակ, որը տապալեց բռնապետական ռեժիմը 1974 թվականին, Անա Գոմեսը հեռացվել էր իրավագիտության ֆակուլտետից «դիվերսիոն գործունեության» համար. 1973 թվականի դեկտեմբերին նա կարճ ժամանակով ձերբակալվել էր որպես ագիտատոր, մի խումբ ուսանողների հետ միասին, և հաջորդ ամիս ազատվել աշխատանքից։ Մոտավորապես այս ժամանակաշրջանում նա սկզբում կես դրույքով աշխատեց որպես մատուցողուհի Caldeiro ռեստորանում, որը պատկանում էր այն ժամանակվա հայտնի դերասանուհի Մարիա Խոսե Կուրադո Ռիբեյրոյին (աշխատել է Ռիտա Ռիբեյրոյի և Գուիդա Մարիայի հետ միասին), այնուհետև որպես թարգմանիչ՝ Companhia Portuguesa de Congelação-ի (Պորտուգալական Frozen Foods Company) արտահանման բաժնում ։
Գոմեսը Largo do Carmo-ում ներկա է եղել 1974 թվականի ապրիլի 25-ի իրադարձություններին, երբ ընդդիմության զինված ուժերը, Սալգեյրո Մաիայի գլխավորությամբ և քաղաքացիական կողմնակիցների ամբոխը, պաշարել են Ազգային հանրապետական գվարդիայի շտաբը, որտեղ ապաստանել էր վարչապետ Մարսելո Կաետանոն՝ պահանջելով զիջել իշխանությունը։ Հետագայում մեկնել է Կաքսիա ամրոց՝ ականատես լինելու քաղբանտարկյալների ազատ արձակմանը ։ Գոմեսը պատրաստվում էր ամուսնանալ իրավաբանականի ուսանող և քաղաքական ակտիվիստ Անտոնիո Մոնտեյրո Կարդոսոյի հետ, հենց այն ժամանակ, երբ տեղի ունեցավ հեղափոխությունը, բայց ամուսնությունը հետաձգվեց հաջորդ ամիս։
1974 թվականի նոյեմբերին Գոմեսն ընտրվել է Ֆակուլտետի ուսանողական խորհրդում MRPP-ի կողմից աջակցվող ընտրական ցուցակով (Դուրաո Բարոզուի և Գարսիա Պերեյրայի կողքին), ինչպես նաև Ֆակուլտետի կառավարման խորհրդում։ 1975 թվականի օգոստոսին՝ դստեր ծնվելուց հետո, թողել է իրավաբանական կրթությունն ու աշխատանքը և կենտրոնացել աշխատելու MRPP Կենտրոնական կոմիտեի մամուլի բաժնում՝ որպես թարգմանիչ ։
1975 թվականի «թեժ ամառ» քաղաքական լարվածության ժամանակ, որի ընթացքում երկիրը գտնվում էր քաղաքացիական պատերազմի շեմին, որն ավարտվեց նոյեմբերի 25-ի կոմունիստական հեղաշրջման փորձով, Անա Գոմեսը դեմոկրատական ուժերի կողքին էր՝ աջակցելով գեներալ Ռամալյո Էանեսին և Սոցիալիստական կուսակցությունն՝ ընդդեմ Պորտուգալիայի կոմունիստական կուսակցության։ Կարճ ժամանակ անց, սակայն, 1976 թվականի հունվարին, հիասթափվելով կուսակցության գործեակերպից, նա հրաժարվեց MRPP-ից և ակտիվ քաղաքականությունից։
Գոմեսն աշխատանքի է անցել ներմուծող/արտահանող ընկերությունում՝ որպես քարտուղար և աշխատանքից հետո վերսկսել իրավաբանության դասերը՝ վերջապես ավարտելով այն 1979 թվականին ։ Իրավագիտության ֆակուլտետում աշխատել է դասախոսի օգնական և Մանուել Ֆիգեյրայի մոտ վերապատրաստվել իրավաբան դառնալու համար՝ որպես հանրային միջազգային իրավունքի և ծովային իրավունքի մասնագետ, երբ ընկերներ Ժոաո Ռամոս Պինտոն և Խոսե դե Ֆրեյտաս Ֆերազը նրան առաջարկել են դիմել դիվանագիտական ծառայության ։
Անա Գոմեսը թողել է ամեն ինրչ, որպեսզի կարողանա մուտք գործել արտաքին գործերի նախարարություն
Դիվանագիտական կարիերա
Անա Գոմեսը դիվանագետի կարիերան սկսել է 1980 թվականին և աշխատել է արտաքին գործերի նախարարության վարչությունում, որը զբաղվում էր Եվրոպական տնտեսական համայնքին Պորտուգալիայի միանալու բանակցություններով ։
1980 թվականի նախագահական ընտրությունների ժամանակ Գոմեսը հրավիրվել է միանալու Նախագահ Էանեսի վերընտրմանը աջակցող ազգային հանձնաժողովին (CNARPE, Comissão Nacional de Apoio à Reeleição do Presidente Eanes)՝ որպես իրավաբան ։ 1982 թվականին ընտրվեց Խոսե Ֆիլիպե Մորաես Կաբրալի փոխարեն՝ որպես նախագահ Անտոնիո Ռամալյո Էանեսի դիվանագիտական խորհրդական, և այդ պաշտոնում էր մինչև նրա պաշտոնավարման ավարտը՝ 1986 թվականը ։ Բացի այդ, հանդես էր գալիս որպես նախագահի անձնական թարգմանիչ օտարերկրյա բարձրաստիճան անձանց հետ հանդիպումներին ։
Այնուհետև Անա Գոմեսը ծառայել է ՄԱԿ-ում՝ Պորտուգալիայի առաքելություններում, ինչպես նաև Ժնևում, Տոկիոյում և Լոնդոնում գտնվող դեսպանատներում ։
1998 թվականին, Ինդոնեզիայի նախագահ Սուհարտոյի իշխանության անկումից հետո, Անա Գոմեսը մասնակցել է Արևելյան Թիմորի վերաբերյալ դիվանագիտական բանակցություններին Պորտուգալիայի իշխանությունների՝ Խայմե Գամայի գլխավորությամբ և Ինդոնեզիայի իշխանությունների՝ Ալի Ալաթասի գլխավորությամբ։ Ղեկավարել է Ջակարտայում Պորտուգալիայի դիվանագիտական ներկայացուցչությունը։ 2000 թվականին, Ինդոնեզիայի հետ երկկողմ հարաբերությունների վերականգնմամբ, Անա Գոմեսը Պորտուգալիայի առաջին դեսպանն էր Ջակարտայում, որը կարևոր դեր է խաղացել ինչպես Արևելյան Թիմորի անկախության գործընթացում, այնպես էլ Պորտուգալիայի և Ինդոնեզիայի միջև դիվանագիտական հարաբերությունների վերականգնման գործում ։ Դեսպան Ֆերնանդո դե Օլիվեյրա Նևեսի խոսքով, ինչպես ասվում է իր O Negociador (2019) աշխատության մեջ, Գոմեսը դրսևորեց «անսովոր պրոֆեսիոնալիզմ» և «արտասովոր դեր» ունեցավ բանակցություններում և դարձավ Ալի Ալաթասի ընկերը, ով եկել էր հիանալու նրանով ։
Վաղ շրջան
2001 թվականի դեկտեմբերին, սոցիալիստ վարչապետ Անտոնիո Գուտերեշի հրաժարականից հետո, Նախագահ Խորխե Սամպայոն ցրեց Հանրապետության ասամբլեան և կոչ արեց նոր օրենսդրական ընտրություններ անցկացնել։ Սոցիալիստական կուսակցությունը, որը գլխավորում էր Ֆերո Ռոդրիգեսը, 2002 թվականի ընտրություններում պարտվեց Դուրաո Բարոզուի Սոցիալ-դեմոկրատական կուսակցությանը։ Անա Գոմեսը պարտվեց ընտրություններում և միացավ Սոցիալիստական կուսակցությանը ընտրությունների հաջորդ օրը՝ 2002 թվականի մարտի 18-ին ։ Նույն տարում նրան հրավիրեցին կուսակցության ղեկավար պաշտոնների և ընդգրկեցին կուսակցության նախընտրական ցուցակներին Եվրախորհրդարանի համար։ Ընտրվել է Եվրախորհրդարանի պատգամավոր 2004 թվականի ընտրություններում և պաշտոնավարել երեք ժամկետ (վերընտրվել է 2009 և 2014 թվականներին)։
Քաղաքական պարտականություններ.
Եվրոպական խորհրդարանի պատգամավոր, 2004–2019 թթ․
Խորհրդարանում Գոմեսը աշխատել է արտաքին հարաբերությունների հանձնաժողովում (2004-2014), նրա անվտանգության և պաշտպանության ենթահանձնաժողովում (2004-2019), մարդու իրավունքների ենթահանձնաժողովում (2009-2014) և քաղաքացիական ազատությունների, արդարադատության և ներքին գործերի հանձնաժողովում (2014-2019)։
Հեղինակել է 2008 թվականին Աֆրիկայում Չինաստանի դերի մասին զեկույցը, որը քննադատում էր մայրցամաքից չինական բնական ռեսուրսների ներմուծումը ։ 2018 թվականին նա գլխավորել է Եվրախորհրդարանի պատվիրակությունը՝ Մալթայում օրենքի գերակայության և փողերի լվացման հետաքննության համար ։
Ի հավելումն իր հանձնաժողովային առաջադրանքների, Գոմեսը եղել է ACP-ԵՄ Միասնական խորհրդարանական վեհաժողովում (2004–2009) և Իրաքի հետ հարաբերությունների, ինչպես նաև Արևմտյան Սահարայի միջխմբում և Եվրոպական պառլամենտ/Արևելյան Թիմոր։ Նա նաև մասնակցել է Եվրոպական խորհրդարանի մի շարք առաքելություններին Աֆղանստանում, Բոսնիա և Հերցեգովինայում, Չադում, Չինաստանում, Կոնգոյի Դեմոկրատական Հանրապետությունում, Արևելյան Թիմորում, Կոսովոյում, Լիբանանում, Ինդոնեզիայում (ներառյալ Աչեհը), Իրաքում, Իսրայելում, Պաղեստինում, Սուդանում (Դարֆուր), Թուրքիա, ԱՄՆ և այլն։ Նա մասնակցել է հետևյալ ընտրությունների դիտորդական առաքելություններին (EOM):
Քաղաքական դիրքորոշումներ և հակասություններ
Գոմեսը հակասեմիտիզմի մեղադրանքներ է առաջադրել՝ հակաիսրայելական խոսնակներին Եվրախորհրդարան հրավիրելու և հրեական կազմակերպություններին որպես «այլասերված լոբբի» անվանելու համար    ։
Նրա ակտիվությունը և անդամակցությունը միգրացիոն կենտրոնացված «Եվրոպայի բարեկամներ» ՀԿ-ին Ռումինիայի վարչապետ Վիորիկա Դանչիլայի հարցազրույցում մեկնաբանել է որպես «բոլորովին ապաշնորհ» ։
2014 և 2017 թվականներին Պորտուգալիայի գլխավոր դատախազի տեղակալի կողմից արված երկու խնդրանք՝ Անա Գոմեսի պատգամավորական անձեռնմխելիությունից հրաժարվելու վերաբերյալ նրա դեմ հարուցված քրեական գործի առնչությամբ հեռուստատեսային բանավեճում և պորտուգալական «Diário de» ամսագրին տված հարցազրույցում նրա արած հայտարարությունների կապակցությամբ։ Noticias-ը, «մինչդեռ թերթի հոդվածում նշվում էր, որ հետաքննություններ են ընթանում Վիանա նավաշինական գործարանների հետ կապված, և այդ կապակցությամբ Գոմեսը մեկնաբանել է, որ «ինչ-որ բան սկսում է տեղի ունենալ բացահայտ կոռուպցիայի գործի հետ կապված», երկուսին էլ «դեմ» որոշում են ընդունել Եվրախորհրդարանի կողմից ։
Անձնական կյանք
Անա Գոմեսը ամուսնացել է Լիսաբոնի համալսարանի իրավագիտության ֆակուլտետի գործընկեր Անտոնիո Մոնտեյրո Կարդոսոյի հետ (որին նա անվանել է «Տոնե») 1974 թվականի մայիսի 20-ին, Մեխակների հեղափոխությունից անմիջապես հետո, Լիսաբոն ։ Այնուհետև զույգը ճաշել է մոտակա ռեստորանում՝ Galão-ում, իրենց ծնողների, փեսայի քրոջ հետ։ Ըստ Գոմեսի, ամբողջ գործը կարճ է եղել, և այդ միջոցառման նույնիսկ լուսանկար չի արվել («մենք թքած ունենք նման բուրժուական արատների վրա» ), քանի որ զույգն այն ժամանակ ակտիվորեն զբաղված է եղել քաղաքական աշխատանքով MRPP կուսակցությունոմ ։ Ամուսնությունը երջանիկ էր, նրանք ունեցան մեկ դուստր՝ Ջոանան, մոտ մեկ տարի անց հարաբերությունները խզվեցին ։ Հետագայում ամուսնացավ գործընկեր, դիվանագետ Անտոնիո Ֆրանկոյի հետ (1994 թվականին), ում հետ նա հանդիպել էր 1983 թվականին՝ աշխատելով նախագահ Անտոնիո Ռամալյո Էանեսի մոտ։ Ֆրանկոն մահացել է 2020 թվականին ։
Անա Գոմեսը ներկայումս ապրում է Կասկայսում ։
Հրապարակումներ
Բազմաթիվ հոդվածներ տպագրվել են Courrier Internacional, Diário de Notícias, Expresso, Jornal de Leiria, Jornal de Notícias, Público և Visão պարբերականներում։
Գիրք՝ Todo-o-Terreno - 4 Anos de Reflexões (RCP Edições, Նոյեմբեր 2008, Լիսաբոն)։
Արտաքին հղումներ
Կատեգորիա:Իրավաբաններ Կատեգորիա:Պորտուգալիայում ծնվածներ Կատեգորիա:21-րդ դարի կին քաղաքական գործիչներ Կատեգորիա:Պորտուգալիայի կին քաղաքական գործիչներ Կատեգորիա:Կին իրավապաշտպաններ Կատեգորիա:Սոցիալիստներ Կատեգորիա:Կին դեսպաններ Կատեգորիա:Կին դիվանագետներ Կատեգորիա:Պորտուգալիայի քաղաքական գործիչներ
Մարգարիտա Սիմոնյան
Մարգարիտա Սիմոնի Սիմոնյան (Маргарита Симоновна Симоньян, ), ռուս լրագրող, RT հեռուստաընկերության, «Ռուսաստանն այսօր» միջազգային լրատվական գործակալության (2013 թ. դեկտեմբերի 31-ից) և Սպուտնիկ (2014 թվականի նոյեմբերի 10) լրատվական գործակալության գլխավոր խմբագիր ։ Հաճախ բնորոշվում է որպես պրո-կրեմլյան քարոզիչ   ։
Ռուսաստանի Դաշնության Հանրային պալատի երկրորդ կազմի անդամ է (2010-2012 թթ.), Ռուսաստանի ներքին գործերի նախարարությանն առընթեր հանրային խորհրդի անդամ։
2012 թվականի հունվար-մարտ ամիսներին եղել է նախագահի թեկնածու Վլադիմիր Պուտինի՝ Մոսկվայում գործող «Ազգային շտաբի» անդամ ։
Ծագում
Մարգարիտա Սիմոնյանը ծնվել է 1980 թվականի ապրիլի 6-ին, Կրասնոդարում, սառնարան նորոգող Սիմոն Սիմոնյանի և ծաղկավաճառ Զինաիդա Սիմոնյանի հայկական ընտանիքում ։
Կրթություն
Միջնակարգ կրությունը ստացել է Կրասնոդար քաղաքի թիվ 36 հատուկ դպրոցում՝ օտար լեզուների խորացված ուսումնառությամբ։ 1996 թվականին՝ 10-րդ դասարանում Ապագա առաջնորդների FLEX փոխանակման ծրագրով մեկնել է ԱՄՆ, Բրիստոլ քաղաք (Նյու Հեմփշիր), մեկ տարի ապրել ամերիկյան ընտանիքում։ Խորացնելով իր գիտելիքները օտար լեզուներում՝ վերադարձել է ծննդավայր, որտեղ ավարտել է Կուբանի պետական համալսարանի լրագրության ֆակուլտետը, ինչպես նաև Վլադիմիր Պոզների հեռուստատեսային վարպետության դպրոցը ։ Սովորել է նաև Մանանա Ասլամազյանի «Ինտերնյուս» հեռուստադպրոցում
Լրագրություն և գործունեություն
1999 թվականի փետրվարից մինչև 2000 թվականի հունվարը եղել է «Կրասնոդար» հեռուստաընկերության թղթակիցը
2000 թվականի մայիսին Անապայում հանգստացող չեչեն երեխաների մասին ռեպորտաժի համար ստացել է II Տեղական հեռուստառադիոընկերությունների համառուսական մրցույթի պարգև։ Նշանակվել է «Կրասնոդար» ՀՌԸ-ի տեղեկատվական հաղորդումների գլխավոր խմբագիր։
2000 թվականի սեպտեմբերին արժանացել է նախագահական կրթաթոշակի։ 2001 թվականի փետրվարին նշանակվել է ՎԳՏՌԿ-ի սեփական թղթակից Դոնի Ռոստովում։ Այնուհետև դարձել է «Լուրերի» հատուկ թղթակից, 2002 թվականի աշնանը դարձել է լրագրողների նախագահական միավորման կազմի անդամ։ 2004 թվականի սեպտեմբերին լուսաբանել է Բեսլանի իրադարձությունները։
Եղել է 2005 թվականին հիմնադրված շուրջօրյա անգլերեն հեռարձակվող Russia Today (նախկինում՝ RT) ռուսական առաջին տեղեկատվական հեռուստաընկերության գլխավոր խմբագիրը։ Հետագայում դարձել է նաև RT-ի արաբալեզու (Ռուսիա ալ Յում) և իսպանալեզու (RT Español) տարբերակների գլխավոր խմբագիրը։
2010 թվականին լույս է տեսել Մարգարիտա Սիմոնյանի «В Москву» («Մոսկվայում») գիրքը։
2012 թվականին Մարգարիտա Սիմոնյանը ներառվել է Ռուսաստանի առավել ազդեցիկ կանանց ցուցակում և զբաղեցրել է 33-րդ հորիզոնականը։ Հարցումն անց է կացվել երեք լիազոր ներկայացուցիչների կողմից՝ «Մոսկվայի արձագանքը», «Ռիա լուրեր» և «Փոքրիկ կրակ»:
2012 թվականի հոկտեմբերից մինչև նոյեմբերը վարել է հաղորդումներ «Կոմերսանտ» ռադիոկայանից ։